แนวโน้มหุ้นลุ้นรีบาวน์ตามภูมิภาค
นักวิเคราะห์ฯประเมินตลาดหุ้นไทยเช้านี้ดีดตัวขึ้นตามตลาดภูมิภาคส่วนใหญ่ดัชนีเป็นบวก แต่อาจมีแรงขายทำกำไรระหว่างเทรด
27 ก.พ. 2556

นักวิเคราะห์ฯประเมินตลาดหุ้นไทยเช้านี้ดีดตัวขึ้นตามตลาดภูมิภาคส่วนใหญ่ดัชนีเป็นบวก แต่อาจมีแรงขายทำกำไรระหว่างเทรด
นายเกียรติก้อง เดโช นักกลยุทธ์ บล.ซีไอเอ็มบีไทย กล่าวว่า ตลาดหุ้นไทยวันนี้มีแนวโน้มดีดตัวกลับขึ้นมาตามตลาดหุ้นในอื่นภูมิภาคเอเชียที่ส่วนใหญ่เปิดตลาดช่วงเช้าเป็นบวก หลังจากที่เมื่อวานตลาดปรับตัวลงไป ถึงแม้ยังไม่มีความชัดเจนการจัดตั้งรัฐบาลของอิตาลีก็ตาม อย่างไรก็ตามถึงแม้ว่าตลาดจะปรับตัวขึ้นแต่อาจจะมีแรงขายจากต่างชาติออกมาเป็นจังหวะเช่นกัน
"ตลาดหุ้นไทยวันนี้น่าจะดีดกลับมาบวกตามตลาดภูมิภาคที่ส่วนใหญ่เปิดตลาดมาดัชนีเป็นบวก แต่อาจจะมีแรงขายจากต่าชาติออกมาเป็นจังหวะ ถึงแม้ประเด็นในสหรัฐฯยังไม่มีอะไรใหม่และอิตาลีก็ยังไม่มีความชัดเจนเลือกการจัดตั้งรัฐบาลก็ตาม มองว่าในช่วงนี้ตลาดยังผันผวนอยู่" นายเกียรติก้อง กล่าว พร้อมให้แนวต้าน 1,536-1,540 จุด แนวรับ 1,520-1,525 จุด